Arne Rinnan

Arne-Frode Rinnan (født 11. november 1940 i Oslo) er kjent som kaptein på det norske skipet MS «Tampa», eid av rederiet Wilh. Wilhelmsen. 21. august 2001 reddet skipet hans 438 flyktninger, primært afghanere, fra en synkende båt ca. 75 nautiske mil nord for Christmasøya. Det etterfølgende forsøket på å sette av de skipbrudne i Australia forårsaket internasjonal debatt. Tampa ble bordet av den australske marinen og Rinnan mottok trusler fra australske myndigheter.

For sin handlemåte og prinsippfasthet fikk han flere nasjonale og internasjonale hederspriser. Rinnan ble i 2001 av kongen utnevnt til ridder av 1. klasse av Den Kongelige Norske Fortjenstorden.Norges statskalender 2009. Den britiske avisen Lloyds' List og Nautical Institute utnevnte Rinnan til «årets kaptein». I 2002 ble kapteinen, sammen med mannskapet og rederiet Wilh. Wilhelmsen, hedret med Nansenprisen av FNs høykommissær for flyktninger.«Pris og prismodtagere», UNHCRs regionkontor for de baltiske og nordiske lande. I april samme år ble Rinnan og den øvrige besetningen på MS «Tampa» hedret med den norske Plaketten for redningsdåd til sjøs.Norges statskalender 2008.

Arne Rinnan pensjonerte seg sent i 2001 og bor sammen med sin familie på Kongsberg.

 Referanser 

Kategori:Norske kapteiner
Kategori:Den Kongelige Norske Fortjenstorden
Kategori:Personer fra Oslo
Kategori:Fødsler i 1940
Kategori:Mottakere av Nansenprisen
Kategori:Artikler i sjøfart-prosjektet